தன் சொந்த ஊரான கிங்ஸ்டனில் நடைபெற்ற 2002 உலக இளையோர் தடகளப் போட்டிகள் மூலம், தன் சொந்த மக்கள் முன்னிலையில் உலக அரங்கில் தன் மதிப்பை நிலைநாட்ட வாய்ப்புக் கிடைத்தது. பதினைந்து வயது நிரம்பிய நிலையில் போல்ட்டின் உயரம் தன் சகாக்களினின்று அவரைத் தனித்துக்காட்டியது. 200 மீ ஓட்டத்தை 20.61 நொடிகளில் கடந்து வெற்றி பெற்றார். இது முதல் சுற்றில் நிகழ்த்திய தன் தனிச் சிறந்த ஓட்ட நேரமான 20.58 நொடிகளை விடவும் 0.03 நொடி நேரம் அதிகம். இளையோர் போட்டியில் தங்கம் வென்ற இளம் வீரர்களுள் போல்ட்டின் வெற்றியே இதுவரை தங்கம் வென்றவருள் மிக இளம் வயதில் நிகழ்த்திய வெற்றியாகும். சொந்த மக்களின் எதிர்பார்ப்பு போல்ட்டை பெரும் பதற்றத்தில் ஆழ்த்தியது, அதனால் தன் காலணிகளை மாற்றி அணிந்தே பந்தயத்தில் ஓடினார். எனினும் இவ்வனுபவம் பின்னாளில் எப்போதும் பந்தயத்தின் முன் தோன்றும் பதற்றம் தன்னை பாதிக்காதவாறு காத்துகொள்ள உறுதி செய்தது. ஜமைக்க தொடர் ஓட்ட அணியில் பங்கேற்று 4×100 மீ மற்றும் 4×400 மீ பந்தயங்களில் முறையே 36.15 நொ மற்றும் 3:04.06 நி நேரங்களில் ஓடி, வெள்ளிப் பதக்கங்களை வென்றார்.

2003 கரிஃப்டா விளையாட்டுக்களில் நான்கு தங்கப் பதக்கங்களை வென்று, பதக்க வேட்டையைத் தொடர்ந்தார், மேலும் கரிஃப்டாவின் தலைச்சிறந்த வீரருக்கான ஆஸ்டின் ஸீலி விருதினையும் பெற்றார்.2003 உலக இளைஞர் தடகளப் போட்டிகளில் போல்ட் மற்றுமோர் தங்கம் வென்றார். அதில் நொடிக்கு 1.1 மீ வீதம் வீசிய எதிர் காற்றுவிசையையும் மீறி, 200 மீ தூரத்தை 20.40 நொடிகளில் ஓடி, போட்டியின் புதிய சாதனையைப் படைத்தார். 

2010: டைமண்ட் லீகும், தகர்ந்த வெற்றிச் சங்கிலியும்
புள்ளிவிவரங்கள்
ஏற்றம்
தொடக்க காலம்